【封面荐读】且将往事沉心底，魂系青天那抹云。【长白风物】
=====
雷击木
=====
吴文昌
/
长春
长白山森林雷击木五题
一任遭逢苦难深，仍将残体立重林。
皮焦尽管黑如炭，犹护凌云不朽心。
莫道寻常貌不惊，当知来历最峥嵘。
一声巨响呈新态，留得初心化永恒。
历经天火便神奇，劫后重生一首诗。
褪尽娇柔留俊骨，铮铮如铁展新姿。
自从雷打耻招摇，静卧林中守寂寥。
雨骤风狂浑不觉，修身忘我亦堪骄。
孓立忽遭天火焚，不堪只为太超群。
粉身碎骨终无悔，转世依然敢领军。
邵红霞
/
长春
过雷击木有感
莫笑枯株立野岑，也曾蓊郁秀于林。
风霜敢斗枝方壮，寒暑历经根渐深。
却恨天雷生妒意，当怜梁栋失雄心。
怕看残梦参差处，霭气迷蒙泪满襟。
吴文彦
/
长春
亦题雷击木
遥从一带感荒林，寂寂残晖失鸟音。
雨打浑茫难问岁，烟消霹雳许惊心。
堪哀卧雪非伤重，不得摩天是梦深。
土沃根须元可待，绿摇叠嶂再成阴。
叶剑波
/
白山
长白山雷击木
根植大荒名久闻，几曾入梦话情殷。
虬枝斑驳经雷吼，铁干依稀历火焚。
虽少威风争八面，尚存傲骨胜三分。
且将往事沉心底，魂系青天那抹云。